পদ্মাবতী অনন্তগোপালন
পদ্মাবতী অনন্তগোপালন (জন্ম ১২ই জুলাই, ১৯৩৪) কর্ণাটকী সঙ্গীতধারার ভারত একজন শাস্ত্রীয় সঙ্গীতজ্ঞ এবং বীণা বাদক। তিনি মৃদঙ্গ এবং নাগস্বরম যন্ত্র বাজানোতেও দক্ষ। বীণা বাজানোর ক্ষেত্রে তাঁর সাত দশকের বেশি অভিজ্ঞতা রয়েছে। তাঁর জন্ম একটি সঙ্গীত পরিবারে, সঙ্গীতজ্ঞ লালগুড়ি জয়রামন তাঁর আত্মীয়; এছাড়াও তাঁর পূর্বপুরুষেরা সন্ত ত্যাগরাজের প্রত্যক্ষ শিষ্য। তিনি তাঁর নিজস্ব অনন্য গায়কীশৈলীর জন্য পরিচিত। তিনি গুরু-শিষ্য (গুরুকুল) পরম্পরার সমর্থক। তিনি জয়ন্তী কুমারেশ (বীণা) এবং ঊষা রাজগোপালন (বেহালা) এর মতো অসংখ্য শিল্পীর গুরু। তিনি শ্রী সতগুরু সঙ্গীত বিদ্যালয়ের প্রতিষ্ঠাতা এবং এই প্রতিষ্ঠানের মাধ্যমে ২৫ বছরেরও বেশি সক্রিয় প্রশিক্ষণ প্রদানে যুক্ত রয়েছেন।